ยูฟ่ายูโรปาลีก
ยูฟ่ายูโรปาลีก (English: UEFA Europa League) หรือชื่อเดิม ยูฟ่าคัพ (English: UEFA Cup) เป็นการแข่งขันฟุตบอลของสโมสรฟุตบอลต่างๆ ในทวีปยุโรป จัดการแข่งขันโดยสมาคมฟุตบอลยุโรปหรือยูฟ่า ซึ่งเป็นถ้วยรองลงมาจาก ยูฟ่าแชมเปี้ยนส์ลีก
เริ่มก่อตั้งเมื่อ 18 เมษายน ค.ศ. 1955 ในชื่อ Inter-Cities Fairs Cup ปัจจุบันเป็นการแข่งขันฟุตบอลที่สำคัญอันดับสองของยุโรป รองจากยูฟ่าแชมเปียนส์ลีก
โดยปกติทีมที่มีสิทธิ์แข่งขันยูฟ่าคัพคือทีมที่ได้อันดับรอง ๆ ในฟุตบอลลีกของแต่ละประเทศ (ทีมแชมป์จะได้ไปแข่งยูฟ่าแชมเปียนส์ลีกซึ่งเป็นรายการใหญ่กว่า) เมื่อ ค.ศ. 1999 รายการยูฟ่าคัพได้รวมกับคัพวินเนอร์สคัพเป็นรายการเดียว ทำให้สโมสรฟุตบอลที่ชนะการแข่งขันฟุตบอลถ้วยของแต่ละประเทศสามารถเข้าร่วมยูฟ่าคัพได้ด้วย
โดยตั้งแต่ฤดูกาล 2009–10 เป็นต้นไป ฟุตบอลสโมสรยุโรปรายการนี้จะถูกเปลี่ยนชื่อใหม่เป็น "ยูฟ่ายูโรปาลีก" โดยจะใช้การแข่งขันรูปแบบเดียวกันกับยูฟ่าแชมเปี้ยนส์ลีก เพื่อเพิ่มความน่าสนใจให้มากขึ้น
โดยถ้วยรางวัลยูฟ่ายูโรป้าลีก มีความสูง 65 เซนติเมตร กว้าง 33 เซนติเมตร และลึกราว 23 เซนติเมตร ถือได้ว่าเป็นถ้วยรางวัลของการแข่งขันฟุตบอลทวีปยุโรปที่มีน้ำหนักมากที่สุด คือ 15 กิโลกรัม [2]
แต่ละประเทศจะได้โควตาทีมที่ส่งแข่งขันจำนวนไม่เท่ากัน ซึ่งตัวเลขนี้จะอิงจากข้อมูลสถิติของยูฟ่า โดยประเทศที่ประสบความสำเร็จในการแข่งขันรายการต่าง ๆ ของยูฟ่ามาก จะได้โควตาทีมมากกว่า
เมื่อได้โควตาทีมที่ส่งแข่งขันแล้ว แต่ละประเทศจะมีวิธีการคัดเลือกทีมสโมสรเข้าแข่งแตกต่างกัน แต่จะมีเกณฑ์ทั่วไปที่เหมือนกันดังนี้
ทีมที่ได้อันดับในลีกรองจากทีมที่ได้ไปแข่งขันยูฟ่าแชมเปียนส์ลีก ทีมที่ชนะเลิศการแข่งขันฟุตบอลถ้วยในประเทศ
ทีมที่ไม่ผ่านเกณฑ์ 2 อย่างข้างต้น ยังมีอีก 2 วิธีในการเข้าแข่งขัน
ทีมอันดับรองลงไปอีกสามารถเข้าแข่งยูฟ่าอินเตอร์โตโต้คัพ โดยจะมีคัดเลือก 11 ทีมเพื่อเข้าเล่นในยูฟ่าคัพ (ปัจจุบันถูกยุบรวมเข้ากับรอบเพลย์ออฟของยูโรปาลีกแล้ว) ประเทศที่ได้คะแนนแฟร์เพลย์ของยูฟ่าสูงสุดอีก 3 ประเทศจะได้โควตาเพิ่มอีกประเทศละหนึ่งทีม
รอบคัดเลือรอบแรก: €200,000 รอบคัดเลือกรอบ 2: €210,000 รอบคัดเลือกรอบ 3: €220,000 รอบคัดเลือกเพลย์รอบ: €230,000 Base fee for group stage: €2,400,000 ชนะรอบแบ่งกลุ่ม: €360,000 เสมอรอบแบ่งกลุ่ม: €120,000 ชนะเลิศรอบแบ่งกลุ่ม: €500,000 รองชนะเลิศรอบแบ่งกลุ่ม: €250,000 รอบ 32 ทีม: €500,000 รอบ 16 ทีม: €750,000 รอบ 8 ทีม: €1,000,000 รอบรองชนะเลิศ: €1,500,000 รองชนะเลิศ: €3,500,000 ชนะเลิศ: €6,500,000
ยูฟ่าแชมเปียนส์ลีก ยูฟ่าอินเตอร์โตโตคัพ
หมวดหมู่:การแข่งขันฟุตบอลสโมสรโดยยูฟ่า